* **ΑΕΡ-ΟΔ Παρίσι – Ζυρίχη – Βερόνα - Ανκόνα. 8 μέρες 13-20.09**

**1η Μέρα | Θεσσαλονίκη – Παρίσι**

Συγκέντρωση στο αεροδρόμιο Μακεδονία για την απευθείας πτήση μας στο Παρίσι. Άφιξη και τακτοποίηση στο ξενοδοχείο μας.

**2η Μέρα | Παρίσι – Ξενάγηση πόλης - Μουσείο του Λούβρου.**

Πρωινό και στη συνέχεια θα ξεκινήσουμε την ξενάγηση μας, στην πόλη του φωτός. Θα επισκεφθούμε την Παναγία των Παρισίων και το ιστορικό πανεπιστήμιο της Σορβόννης για να φθάσουμε στο Πάνθεον, σημείο ταφής των επιφανέστερων Γάλλων. Στη συνέχεια θα θαυμάσουμε τους κήπους και τα ανάκτορα του Λουξεμβούργου, όπου στεγάζεται η Γερουσία της Γαλλίας. Έπειτα, θα οδηγηθούμε στη γειτονιά Σεν Ζερμέν με τα δημοφιλή καφέ ντε Μαγκό και ντε Φλορ, αλλά και τον ναό του Αγίου Γερμανού. Στη συνέχεια, θα περάσουμε από το μουσείο Ορσέ, την πανέμορφη γέφυρα του Αλεξάνδρου Γ΄, το Μέγαρο των Απομάχων, τον τάφο του Ναπολέοντα Α ́ για να ολοκληρώσουμε την πορεία μας με το σήμα κατατεθέν της πόλης, τον Πύργο του Άιφελ. Συνεχίζοντας τη ξενάγησή μας, θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο. Στην πλατεία Ομόνοιας θα δούμε το γαλλικό κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης, θα περάσουμε από τον ναό της Αγίας Μαγδαληνής και την Όπερα Γκαρνιέ, την Εθνική Ακαδημία της Μουσικής και την πλατεία Βαντόμ. Στη συνέχεια τακτοποίηση στο ξενοδοχείο μας. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική Sacre Coeur (Ιερής Καρδιάς) με την καταπληκτική θέα, η πλατεία των υπ’ αίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Συνεχίζουμε για το πιο λαμπρό μουσείο του κόσμου, το ανάκτορο του Λούβρου που θα εντυπωσιαστείτε από την είσοδό του, την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Όσοι επιθυμούν να συμμετέχουν στην ξενάγησή μας, με επίσημο τοπικό ξεναγό και με ακουστικά για καλύτερη παρακολούθηση, θα θαυμάσουν, παγκόσμια αριστουργήματα τέχνης στο τμήμα αρχαιοτήτων ελληνικών και ρωμαϊκών όπου εκτίθενται πάνω από 300 ελληνικά αρχαία έργα τέχνης. Εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν Λουι Τεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα.

**3η Μέρα | Παρίσι – Πλατεία Βαστίλης - Μαρέ - Πλατεία των Βοσγίων – Κρουαζιέρα.**

Πρωινό και αναχώρηση για την πιο “Παριζιανικη'' προαιρετική περιπατητική βόλτα από την πλατειά της Βαστίλης δια μέσω του Marais ,στην γειτονιά του Pombidou και του κεντρικού δημαρχίου του Παρισιού . Η συνοικία Marais και είναι γνωστή και ως SoMa (Νότιο Marais). Είναι γεμάτη μοντέρνες μπουτίκ, γκαλερί και γκ μπαρ. Η περιοχή, που άλλοτε αποτελούσε την εβραϊκή συνοικία, εξακολουθεί να είναι γεμάτη με εστιατόρια κοσέρ. Η κατάφυτη Πλατεία των Βοσγίων περιλαμβάνει κομψές στοές και το Μουσείο Victor Hugo, στο κτήριο όπου ζούσε ο συγγραφέας. Στην συνέχεια θα επισκεφτούμε την Παναγία των Παρισίων (Notre Dame) που αποτελεί πλέον ένα από τα θαυμαστά αρχιτεκτονικά μνημεία του λεγόμενου οξυκόρυφου ή γοτθικού ρυθμού. Ακολούθως θα αναχωρήσουμε για την διάσημη συνοικία του Παρισίου Quartier Latin. Ελεύθερος χρόνος. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική Sacre Coeur (Ιερής Καρδιάς) με την καταπληκτική θέα, η πλατεία των υπαίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια θα γνωρίσετε το Παρίσι από μια διαφορετική όψη, την μοναδική οπτική γωνία που μας προσφέρει μια κρουαζιέρα με τα ‘’bateaux mouches ‘’ στα φωτισμένα ιστορικά κτίρια του Παρισιού (κρουαζιέρα στο Σηκουάνα).

**4η Μέρα | Παρίσι – Επίσκεψη στη Disney.**

Πρωινό και αναχώρηση προαιρετικά για τη μαγική Disneyland. Εδώ θα ζήσετε σαν παιδιά στη χώρα του παραμυθιού μαζί με τους ήρωες του Walt Disney. Δοκιμάστε μία “πτήση στο διάστημα” με το γνωστό Star Tour, δείτε τον Πήτερ Πάν, τον Πινόκιο, την Χιονάτη, τον Mικυ Μαους και τον Ντοναλντ με τις παρέες τους, τον πύργο της Ωραίας Κοιμωμένης, τον Μικρόκοσμο, την περιπέτεια στην Άγρια Δύση, με τα ποταμόπλοια, περπατήστε στα βήματα του Ιντιάνα Τζόουνς, το νησί των πειρατών, το Βουνό των Κεραυνών, ανεβείτε στα περίφημα Carousel και απολαύστε τις βόλτες σας στην Main Street με τα πολλά καταστήματα. Αργά το απόγευμα μη χάσετε το μοναδικό σόου βεγγαλικών Dreams: Η μαγεία της ημέρας ολοκληρώνεται με ένα σόου που λαμβάνει χώρα στο κεντρικό παλάτι της Ωραίας Κοιμωμένης, το οποίο κυριολεκτικά θα σας θαμπώσει. Το εκθαμβωτικό θέαμα αφήνει τους μεγάλους με το στόμα ανοιχτό, ενώ τα πιτσιρίκια δεν μπορούν να συγκρατήσουν τον ενθουσιασμό τους, χοροπηδούν, χτυπούν παλαμάκια και γελούν συγκλονισμένα ! Το Βράδυ θα επιστρέψουμε στο ξενοδοχείο μας στο Παρίσι.

**5η Μέρα | Παρίσι – Ζυρίχη.**

Πρωινό και στη συνέχεια θα αναχωρήσουμε για την πανέμορφη Ζυρίχη. Άφιξη και τακτοποίηση στο ξενοδοχείο. Το απόγευμα ελεύθερος χρόνος για μια πρώτη γνωριμία με την πόλη.

**6η Μέρα | Ζυρίχη – Περιήγηση πόλης – Βερόνα.**

Πρωινό και στη συνέχεια θα ακολουθήσει σύντομη περιήγηση οπού θα επισκεφτούμε την παλιά πόλη, την πλατεία Μπελβί με την Όπερα, την Παραντεπλατς, το συγκρότημα του πανεπιστημίου και στη συνέχεια θα απολαύσουμε την υπέροχη θέα της λίμνης στο κέντρο της πόλης. Στη συνέχεια θα αναχωρήσουμε για την Βερόνα. Άφιξη και τακτοποίηση στο ξενοδοχείο μας.

**7η Μέρα | Βερόνα – Ανκόνα.**

Πρωινό και στη συνέχεια θα αναχωρήσουμε για την Ανκόνα για να πάρουμε το πλοίο της επιστροφής. Διανυκτέρευση

**8η Μέρα | Ηγουμενίτσα – Θεσσαλονίκη.**

Άφιξη στο λιμάνι της Ηγουμενίτσας και στη συνέχεια αναχώρηση για την Θεσσαλονίκη με ενδιάμεσες στάσεις.

|  |  |
| --- | --- |
| **Παρίσι – Ζυρίχη – Βερόνα – Ανκόνα 8 μέρες** | **Αναχώρηση: 13/09 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\*. | Πρωινό | 445€ | 395€ | 180€ | Πτήση με Transavia Θεσσαλονίκη - Παρίσι (Ορλύ): 19:40 - 21:50  |
|
| **Στη τιμή περιλαμβάνονται:** Αεροπορικά εισιτήρια από Θεσσαλονίκη με την Transavia. Μια χειραποσκευή (55x35x25 εκ.) και μια μικρή τσάντα 40x30x20 εκ.(Συνολικά και οι δύο 10kg). Έξι (6) διανυκτερεύσεις σε 3\* & 4\*. Πρωινό καθημερινά στον χώρο του ξενοδοχείου. Διαμονή σε τετράκλινες καμπίνες εσωτερικές. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος συνοδός - αρχηγός του γραφείου μας. Ενημερωτικά έντυπα / χάρτες. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 80€ κατά άτομο. Check points: 20€ κατά άτομο. Δημοτικοί φόροι. Κρουαζιέρα στον Σηκουάνα & By Night: Ενήλικας: 45€ & το παιδί: 25€. Μουσείο του Λούβρου: Ενήλικες: 50€ & το παιδί: 40€ (Περιλαμβάνει μεταφορά, εισιτήριο εισόδου, ξενάγηση και ακουστικά). Disney full day: 125€ (Περιλαμβάνει μεταφορά & είσοδο).Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|